On servisio, in economia e inte la marcatistega , xe un insieme de atività che le serca de sodisfar un cliente. On servisio el ga un vałore economego cuantificabile. La fornidura de un servisio la xe sta definia come un atività economega che no la pole esar separada da chi che la ga, parché prodota inte el steso tenpo andove la vien consumà e l'è solo sta roba che difarensia un servisio da na merse fixega. I servisi i pole esar tanti, e che i pole coverxare un serto numaro de persone o tute e anca servisi che i laora pal stato e axiende privae, come: eletrisità, pulisia, autobus, acuedoti e altri. La xente che fornise servisi, i fa parte del setore tersiario.